
Szentpáli Ferenc Teleki Mihály ellen írt paszkvillusának olvasata

Dolgozatomban Szentpáli Ferenc Teleki Mihály ellen írt paszkvillusával foglalkozom. Ennek kapcsán kitérek a gúnyvers történetére és arra, hogy a másodlagosnak tartott műfajnak mégis lehetnek irodalmi értékei, Téglás J. Béla által kiemelt történelmi érdemen kívül. Majd a Teleki ellen írt paszkvillust vizsgálom részletesen. Levéltári kutatásaim során megpróbáltam kideríteni a Szentpáli és Teleki között kialakult nézeteltérés okát. Három levelet találtam, melyek kapcsolódhatnak ehhez az ügyhöz, de egyikben sincs tényleges utalás Szentpáli és Teleki vitájára. Ugyanakkor könnyen megeshet, hogy a pénzügyi konfliktuson kívül nem is volt más, mert a hetvenkét strófás paszkvillusban Teleki tisztességtelen pénzszerzési módszerei kapják a legnagyobb hangsúlyt.



